**OПШТИНА ДОЉЕВАЦ**

**ул.Николе Тесле 121, 18410 Дољевац**

На основу чл. 99. ст. 1. Закона о планирању и изградњи (“Службени гласник РС” број 72/09, 81/09, 24/11, 121/12, 132/14, 145/14, 83/18 31/2019, 37/2019 - др.закон, 9/2020, 52/2021 и 62/2023), члана 35. Закона о јавној својини ("Сл. гласник РС", бр. 72/2011, 88/2013, 105/2014, 104/2016 - др. закон и 108/2016,113/2017, 495/2018 и 153/2020), члана 19. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда (“Службени гласник РС” број 16/18 и 79/2023), члана 24. Одлуке о грађевинском земљишту („Службени лист града Ниша“, број 17/24) и члана 13. Одлуке о прибављању, располагању и управљању стварима и другим имовинским правима у јавној својини општине Дољевац („Службени лист града Ниша“, број 13/2019 и 12/2021), објављује

**О Г Л А С**

**О ОТУЂЕЊУ НЕИЗГРАЂЕНОГ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ ДОЉЕВАЦ У**

**ПОСТУПКУ ПРИКУПЉАЊА ПИСМЕНИХ ПОНУДА**

**I ПРЕДМЕТ ОГЛАСА**

Предмет јавног огласа је отуђење непокретности, неизграђеног грађевинског земљиштау јавној својини општине Дољевац, прикупљањем писмених понуда, и то:

* **кат. парцеле број** **1170 КО Кнежица, општина Дољевац,** површине 10629 м2**,** уписана као јавна својина општине Дољевац, са уделом 1/1, по почетној цени, у висини тржишне вредности у износу од 1,40 евра по м2, односно **у укупном износу од 14.880,00 евра;**

**Висина депозита:** **1.488,00 евра,** с тим што се ислата врши у динарској противвредности по средњем званичном курсу Народне банке на дан уплате.

Почетни износ цене за отуђење горе наведене кат.парцеле утврђен је на основу процењене тржишне вредности, у складу са Извештајем лиценцираног проценитеља Александара Јанића о процени тржишне вредности кат.парцеле број 1170 КО Кнежица у Кнежици, број 464-28/2024 од 18.09.2024. године.

Сходно Информацији о локацији, Одељења за урбанизам и инспекцијске послове, Општинске управе општине Дољевац бр. 353-332 од 19.09.2024. године, катастарска парцела број 1170 КО Кнежицау Кнежици, налази се у оквиру површине остале намене, са планираном наменом становање са пословањем, у складу са Просторним планом општине Дољевац („Службени лист града Ниша“, број 16/11, 91/19 и 80/24).

Наведена кат.парцела отуђује се у виђеном и постојећем стању, без права купаца на накнадну рекламацију.

**II УСЛОВИ ПРИЈАВЉИВАЊА**

Право учешћа у поступку прикупљања писмених понуда имају сва физичка и правна лица, која у року од 30 дана, од дана објављивања овог огласа, доставе благовремене и потпуне понуде.

Понуда у поступку прикупљања писмених понуда мора бити читко попуњена и достављена у затвореној коверти са видљивом назнаком на коверти на који се оглас односи и на коју непокретност, као и ко је подносилац понуде.

**Понуда правног лица мора да садржи**: назнаку непокретности која је предмет отуђења, назив, седиште и број телефона и мора бити потписана од овлашћеног лица, оверену изјаву овлашћеног лица о прихватању свих услова из јавног огласа, доказ о уплаћеном депозиту, број рачуна за враћање депозита.

Уз понуду правног лица прилаже се оригинал извода из регистра привредних субјеката са подацима за то правно лице, не старији од 30 дана.

**Понуда физичког лица мора да садржи:** назнаку непокретности која је предмет отуђења, име и презиме, име оца, адресу, број личне карте, матични број и број телефона, изјаву о прихватању свих услова из јавног огласа, доказ о уплаћеном депозиту, број рачуна за враћање депозита и мора бити потписана, а ако је то лице предузетник уз понуду се прилаже оригинал извода из регистра привредних субјеката или потврда да је предузетник уписан у одговарајући регистар, не старије од 30 дана.

Подносиоци понуде у обавези су да у понуди наведу износ који се нуди за предметну непокретност.

**У случају да подносиоца понуде заступа пуномоћник, пуномоћје за заступање мора бити специјално и оверено код надлежног јавног бележника.**

Пуномоћник може заступати само једног понуђача у поступку прикупљања писмених понуда.

Сви подносиоци понуда морају уз понуду доставити **оригинал доказа о уплати депозита,** чији је износ наведен уз непокретност, која је предмет овог огласа и који се уплаћује на рачун Општинске управе Дољевац**-депозитни рачун бр. 840-951804-08, модел 97, позив на број 81-038, најкасније два дана пре истека рока за подношење пријава на оглас.**

Уплата депозита од лица које није подносилац понуде неће бити прихваћена, те ће се понуда уз тако уплаћен депозит сматрати непотпуном.

Благовременом се сматра понуда за отуђење непокретности у својини општине Дољевац, приспела, до дана и сата датог у јавном огласу, без обзира на начин достављања.

Понуда је непотпуна ако не садржи све што је прописано, ако нису приложене све исправе како је то предвиђено, односно ако не садржи све податке предвиђене огласом или су подаци дати супротно објављеном огласу.

Подносиоци неблаговремене, односно непотпуне понуде, неће моћи да учествују у поступку прикупљања понуда.

Понуде за учешће у поступку прикупљања писмених понуда, достављају се у затвореној коверти, лично преко писарнице Општинске управе општине Дољевац, ул. Николе Тесле бр. 121, Дољевац, или препорученом пошиљком, **најкасније до 13.11.2024. године до 14,00 часова,** са назнаком „**НЕ ОТВАРАТИ, Понуда за отуђење непокретности, неизграђеног грађевинског земљишта у јавној својини општине Дољевац у поступку прикупљања писмених понуда“.**

На полеђини коверте видљиво назначити назив, адресу и контакт телефон подносиоца понуде.

Заинтересовани понуђачи могу да разгледају грађевинско земљиште које је предмет отуђења, најкасније до 12.11.2024. године, у периоду од 8,00 до 13,00 часова.

**III ПОСТУПАК ПРИКУПЉАЊА ПИСМЕНИХ ПОНУДА И ИЗБОР НАЈПОВОЉНИЈЕГ ПОНУЂАЧА**

Поступак прикупљања писмених понуда спроводи Комисија за спровођење поступка отуђења непокретности из јавне својине општине Дољевац, у поступку прикупљања писмених понуда, образована решењем Скупштине општине Дољевац.

**Уколико подносилац благовремене и потпуне понуде не приступи поступку отварања писмених понуда, сматраће се да је одустао од понуде.**

Поступак прикупљања писмених понуда, спровешће се уколико на оглас пристигне најмање једна благовремена и потпуна понуда.

Критеријум за избор најповољнијег понуђача је највиша понуђена цена.

**Отварање писмених понуда извршиће се комисијски, дана 13.11.2024. године, са почетком у 14,15 часова,** у канцеларији бр.11, Општинске управе општине Дољевац, ул. Николе Тесле бр.121, 18410 Дољевац.

Решење о избору најповољнијег понуђача, након спроведеног поступка прикупљања писмених понуда за отуђење непокретности из јавне својине Општине, доноси Скупштина општине Дољевац.

Уговор са најповољнијим понуђачем у име општине Дољевац закључује Председник општине или лице које он овласти, најкасније у року од 30 дана од дана доношења Решења о отуђењу, након спроведеног поступка прикупљања писмених понуда, да се непокретност у јавној својини отуђи најповољнијем понуђачу, а лице коме се грађевинско земљиште отуђује обавезно је да цену плати у року од 15 дана од дана доношења Решења о отуђењу грађевинског земљишта.

Уколико најповољнији понуђач не закључи уговор или не плати купопродајну цену у наведеним роковима, губи право на повраћај депозита.

Учеснику поступка прикупљања писмених понуда, којем се предметно земљиште отуђује, уплаћени депозит се урачунава у цену, док се осталим учесницима, по завршетку поступка прикупљања писмених понуда, депозит враћа у номиналном износу и без права на камату, у року од 10 (десет) дана од дана отварања понуда.

Општина Дољевац неће сносити никакву одговорност, нити је у обавези да надокнади било какву штету, коју би учесник евентуално могао имати поводом учешћа у овом поступку.

Трошкови пореза на пренос апсолутних права, трошкови овере уговора и сви други евентуални трошкови који могу настати из реализације овог правног посла, падају на терет купца.

Рок за подношење понуда утврђује се на 30 дана, од дана објављивања јавног огласа у дневном листу **«Новости».**

Јавни оглас са обрасцима понуде и изјава, могу се преузети са сајта општине Дољевац [www.opstinadoljevac.rs](http://www.opstinadoljevac.rs) .

Додатна обавештења и информације о овом јавном огласу могу се добити код Општинске управе општине Дољевац, Одељења за привреду и финансије, на телефон број 018/4810-054, локал бр.12.